Politiet afblæser efterlysning; dreng fundet i god behold.

Den dreng, som Nordjylland Politi sendte efterlysning ud på onsdag aften, er nu fundet i god behold. Det oplyser vagtchef hos Nordjyllands Politi, Henrik Beck. Drengen forsvandt ved middagstid, da han cyklede hjemmefra. Da man ikke havde hørt fra ham i timevis, blev han efterlyst. Kort tid efter blev han dog fundet igen. Det viste sig, at drengen havde været hos en ven - og at han havde glemt alt om tid og sted.